
# Казанга Владимир Путин килде

*28.08.2012*Бүген Татарстанга Россия Президенты Владимир Путин килде. Казан аэропортында дәүләт башлыгын Татарстан Президенты Рөстәм Миңнеханов, РФ Президентының Идел буе федераль округындагы тулы вәкаләтле вәкиле Михаил Бабич, ТР Дәүләт Советы Рәисе Фәрит Мөхәммәтшин, Татарстан Премьер-министры Илдар Халиков каршы алды.


Россия Президенты эш сәфәре кысаларында Болгар дәүләт тарих-архитектура музей-тыюлыгында булачак, анда 2012 елның 19 июлендә Казанда үтерелгән ТР мөселманнары Диния нәзарәтенең уку бүлеге җитәкчесе Вәлиулла Якуповның туганнарына һәм шул ук көнне автомобилен шартлату нәтиҗәсендә зыян күргән ТР мөселманнары Диния нәзарәте рәисе мөфти Илдус Фәизовка дәүләт бүләкләре тапшырачак.

Моннан тыш, Владимир Путин Свияжски утрау-шәһәрчегендә дә булачак.

*"Татар-информ" мәгълүмат агентлыгы*
Казанга Владимир Путин килде